ОБЩИНСКА ИЗБИРАТЕЛНА КОМИСИЯ

ОБЩИНА КАРНОБАТ, ОБЛАСТ БУРГАС

РЕШЕНИЕ
№ 189-МИ
Карнобат, 25.10. 2015 г.

ОТНОСНО: Преписка рег. № 282-р-7085/25.10.2015 г. на РУ на МВР Карнобат

В ОИК Карнобат е постъпила преписка рег. № 282-р-7085/25.10.2015 г. на РУ на МВР Карнобат, относно нарушение на чл. 182, ал. 4 от Изборния кодекс от Станчо Станков. Към преписката е приложена докладна записка, телеграма относно постъпилия сигнал, сведения, обяснения, протокол за доброволно предаване и протокол за предаване на веществени доказателства.

В докладната записка е посочено, че във връзка със сигнала е извършена проверка в два търговски обекта в град Карнобат, откъдето са иззети два броя хляба, на опаковката на които са залепени стикери с посочен кандидат за кмет и кандидат за общински съветник на определена листа, като в същият е изрично е посочено, че купуването и продаването на гласове е престъпление.

От сведенията от търговските работници в двата обекта се установява, че същите са получили хляб с посочени стикери от фирма „Диамант” на 23.10.2015 г. около 8,00 часа, като през следващите дни не са получавали хляб с подобни стикери.

От сведенията на управителя на фирмата производител се установява, че хлябът със стикери е изтеглен от пазара вечерта на 23.10.2015 г.

От иззетите веществени доказателства се установява, че хлябът е произведен на 22.10.2015 г. и е пуснат в търговската мрежа.

Общинска избирателна комисия приема, че не е налице нарушение на разпоредбата на чл. 182, ал. 4 от ИК, тъй като от събраните доказателства се установява, че иззетият продукт – 2 броя хляб със стикери с посочен кандидат за кмет и кандидат за общински съветник на определена листа, е разпространен в търговската мрежа ден преди забраната за извършване на агитация. От факта, че той е бил наличен към момента на проверката не може да се приеме, че собственикът на фирмата производител е извършвал предизборна агитация в изборния ден.

Предвид изложеното, Общинска избирателна комисия Карнобат, на основание чл.87, ал.1, т.1 и чл.22 от Изборния кодекс

Р Е Ш И:

Не констатира извършване на нарушение на Изборния кодекс.

 Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

ПРЕДСЕДАТЕЛ: СЕКРЕТАР:

 Иванка Кирязова Дарина Вълчева

Решението обявено на 25.10.2015г. в..........................часа

Решението снето от таблото на.................2015 г. в..........................часа

Членове на ОИК:………………………… ……………………………